wickkiey/tamil-wikipedia-chunked huggingface dataset:
# தானியங்கி நரம்பு பாதிப்பு

**தானியங்கி நரம்புகள் பாதிப்பு** (*Autonomic neuropathy*) என்பது உடலில் உள்ள முக்கிய உள்உறுப்புகளின் செயல்பாடுகளுக்கு உதவும் நரம்புகளின் பாதிப்பைக்குறிக்கும். இவற்றில் முக்கியமாக இதயம், நுரையீரல், கண், சிறுநீரகம், வாய், உணவுக்குழாய், இரைப்பை, குடல், மேலும் பாலுறுப்பு போன்றவைகளைக் கட்டுப்படுத்துவது தானியங்கி நரம்புகளேயாகும். இப்பாதிப்புக்கு முக்கியக்காரணம் இரத்தத்தில் சர்க்கரையின் அளவைக்கட்டுப்படுத்தாததே காரணமாக அமைகிறது. தானியங்கி நரம்புகள் அதிகமாக மார்புப்பகுதி, அடிவயிறு, மற்றும் முதுகு தண்டைச் சுற்றியே அமைந்துள்ளது. இந்த நரம்புகள் தண்டுவடத்துடன் இணைக்கப்பட்டு மூளையுடன் தொடர்பு கொள்கின்றன.
# தானியங்கி நரம்பு பாதிப்பு

## உறுப்புகளும், பாதிப்புகளும்

- இதய நரம்பு - இதயம் ஒழுங்கற்ற துடிப்பு, படபடப்பு, ரத்த அழுத்தம் குறைதல், உட்கார்ந்து எழுந்திருக்கும்போது தலைசுற்றுதல், மாரடைப்பு ஏற்படும்போது நெஞ்சில் வலி.  
- வாய் மற்றும் உணவுக்குழாய் நரம்பு - உதடுகள் உலர்ந்துவிடுதல், உணவு விழுங்குவதில் சிரமம். மனித இரையகக் குடற்பாதையில் ஏற்படும் பாதிப்பு.  
- குடல் நரம்பு - வயிற்றில் வாயு சேரும், அடிக்கடி ஏப்பம் உண்டாகும், வயிற்றுப்போக்கு, மலத்தை அடக்க முடியாமல் போகுதல்.  
- சிறுநீர்ப்பை நரம்பு - சிறுநீரை அடக்க முடியாது, அவசரமாக வருவதுபோல் தோன்றும், அடிக்கடி சிறுநீர் கழிக்கநேரிடும். சிறுநீர் கழிப்பதில் சிரமம்.  
- பாலின நரம்பு - ஆண் உறுப்பு விரைப்புத் தன்மை குறையும், பெண் பிறப்புறுப்பு உலர்ந்து போகும்.
# புகையிலை பசை மேற்பூச்சு

**புகையிலை பசை மேற்பூச்சு** (*Topical tobacco paste*) என்பது சில நேரங்களில் வீடுகளில் கையாளப்படும் ஒரு விசக்கடி சிகிச்சையாகும். இது குளவி, தீ எறும்பு, தேள் அல்லது தேனீ கொட்டுவதற்கு எதிராகப் பரிந்துரைக்கப்படுகிறது. புகையிலை பசையினை கடிபட்ட இடத்தின் மீது மேற்பூச்சாகப் பூசுவதால் வலியிலிருந்து நிவாரணம் கிடைக்கின்றது. ஆனால் இச்செயல்பாட்டிற்கான அறிவியல் பூர்வ ஆதாரம் அதிகம் இல்லை. சுமார் 2 சதவிகித மக்களுக்கு, ஒவ்வாமை எதிர்வினைகள் உயிருக்கு ஆபத்தானவையாக இருப்பதால் அவசர சிகிச்சை தேவைப்படுகிறது.
# படால் புவனேசுவர்

**படால் புவனேசுவர்** (Patal Bhuvaneshwar) என்பது ஒரு சுண்ணாம்புக் குகைக் கோயிலாகும். இது இந்தியாவின் உத்தராகண்டம் மாநிலத்தில் பிதௌரகர் மாவட்டத்தில் கங்கோலிஹாட்டிலிருந்து 14 கி.மீ. தொலைவிலுள்ள புவனேசுவர் கிராமத்தில் அமைந்துள்ளது. இந்தக் குகை சிவன் மற்றும் முப்பத்து மூன்று வகையான தேவதைகள் சிலையைக் கொண்டுள்ளது என்று புராணங்களும் நாட்டுப்புறக் கதைகளும் கூறுகின்றன. இந்த குகை 160 மீ நீளமும் நுழைவாயிலிலிருந்து 90 அடி ஆழமும் கொண்டது. சுண்ணாம்பு பாறை வடிவங்கள் பல்வேறு வண்ணங்கள் மற்றும் வடிவங்களின் பல்வேறு கண்கவர் உருவங்களை உருவாக்கியுள்ளன. இந்த குகை ஒரு குறுகிய சுரங்கப்பாதை போன்ற திறப்பைக் கொண்டுள்ளது. இது பல குகைகளுக்கு வழிவகுக்கிறது. குகையில் முழுமையாக மின்சார விளக்கு வசதி வழங்கப்பட்டுள்ளது. நீரின் ஓட்டத்தால் கட்டப்பட்ட படால் புவனேசுவர் ஒரு குகை மட்டுமல்ல, குகைகளுக்குள் தொடர்ச்சியான குகைகளும் ஆகும்.
# படால் புவனேசுவர்

## வரலாறு

நம்பிக்கையின் படி சூரிய வம்சத்தின் மன்னர் ரிதுபர்ணா திரேத யுகத்தில் குகையை கண்டுபிடித்தார். ஆதி சங்கராச்சாரியார் கி.பி 1191 இல் இந்த குகைக்கு வருகை புரிந்தார். இதுதான் படால் புவனேசுவரின் தொடக்கமாகும். குகைக்குள் பாதுகாப்பாக பயணம் செய்ய இரும்புச் சங்கிலிகளைப் பிடித்துச் செல்ல வேண்டும். குகையிலிருந்து, கயிலை மலைக்குச் செல்ல ஒரு நிலத்தடி பாதை இருப்பதாக என்று நம்பப்படுகிறது.
# பீடோர்

வெண்கலச் சிலை. இந்தச் சிலை இப்போது கோலாலம்பூர் மலேசிய அருங்காட்சியகத்தில் உள்ளது.]]  
**பீடோர்** (*Bidor*) நகரம் மலேசியா, பேராக், பத்தாங் பாடாங் மாவட்டத்தில் அமைந்து உள்ள ஒரு சிறுநகரம். ஈப்போ கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது.  
வடக்கே தாப்பா நகரம். தெற்கே சுங்கை, சிலிம் ரீவர், தஞ்சோங் மாலிம் நகரங்கள். கிழக்கே சங்காட் ஜோங், தெலுக் இந்தான் நகரங்கள் உள்ளன. ஈப்போ மாநகரத்தில் இருந்து 58 கி.மீ.; சுங்கை நகரத்தில் இருந்து 11 கி.மீ.; தொலைவில் இந்த நகரம் அமைந்து உள்ளது.  
பீடோர் பகுதியில் பல அரிய வரலாற்று கலைப்பொருட்கள் கண்டுபிடிக்கப்பட்டு உள்ளன. அவற்றின் அடிப்படையில் கங்கா நகரம் பேரரசின் ஒரு பகுதியாக பீடோர் விளங்கி உள்ளது. சுமார் 900 ஆண்டுகளுக்கு முன்பு இந்தப் பகுதியில் இந்து - பௌத்த மதங்களின் தாக்கங்கள் இருந்ததாகவும் நம்பப்படுகிறது.  
1936-ஆம் ஆண்டில் பீடோர் ஆங்கிலோ ஓரியண்டல் ஈயச் சுரங்கத்தில் 8 - 9-ஆம் நூற்றாண்டின் அவலோகிதர் (Avalokitesvara) வெண்கலச் சிலை கண்டு எடுக்கப்பட்டது. அதன் பின்னர் தான் கங்கா நகரப் பேரரசின் ஆளுமை பீடோர் வரையிலும் பரவி இருந்தது வெளி உலகிற்குத் தெரிய வந்தது.
# பீடோர்

## வரலாறு

### செனோய் பூர்வீகக் குடிமக்கள்

பீடோர் மலைவளங்கள் சூழ்ந்த பகுதி. சுற்றிலும் பச்சைப் பசேலென நிறைய காடுகள் உள்ளன. இந்தக் காடுகளில் செனோய் பூர்வீகக் குடிகள் வாழ்கின்றனர். இவர்களை ஓராங் அஸ்லி என்று அழைக்கிறார்கள். நாட்டின் அசல் மைந்தர்கள். பல்லாயிரம் ஆண்டுகளாக மலாயா காடுகளில் வாழ்ந்து வருகிறார்கள்.  
செனோய் பூர்வீகக் குடிமக்கள் காட்டில் கிடைக்கும் தாவரங்கள், மூலிகைகள், மருந்து வேர்கள் போன்றவற்றைக் கொண்டு வந்து பீடோர் நகரில் விற்கின்றனர். அவர்களுக்குத் தேவையான பொருள்களை வாங்கிச் செல்கின்றனர். பழகுவதற்கு இனிமையானவர்கள். கள்ளம் கபடமற்றவர்கள்.  
நவீனத் தொழிநுட்ப வளர்ச்சியின் தாக்கங்கள் இவர்களையும் விட்டு வைக்கவில்லை. முன்பு காலத்தில் காடுகளில் ஈட்டியும் அம்புமாய்த் திரிந்தவர்கள் இப்போது ஆளாளுக்கு ஓர் அலைபேசியுடன் ஊர்க்கோலம் போகிறார்கள்.
# பீடோர்

## வரலாறு

### தமிழர்கள் குடியேற்றம்

18-ஆம் நூற்றாண்டின் பிற்பகுதியில் பீடோர் ஒரு சிறிய கிராமமாக இருந்து இருக்கலாம் என்று நம்பப் படுகிறது. உள்ளூர் கிராமவாசிகள் படகுகளைப் பயன்படுத்திப் பீடோர் ஆற்றின் வழியாக உள்ள கிராமங்களுக்கும்; தெலுக் இந்தான் நகரத்திற்கும் தங்கள் பொருட்களை கொண்டு சென்று உள்ளனர். பண்டமாற்று வியாபாரம் னடந்து உள்ளது.  
பிரித்தானிய முதலாளிகளின் ரப்பர் தோட்டங்களில் வேலை செய்வதற்கும், இரயில் பாதைகளில் வேலை செய்வதற்கும், தமிழர்கள் பீடோர் நகரத்திற்கு அழைத்து வர்ப் பட்டனர். அத்துடன் அப்போதைய பிரித்தானிய காலனித்துவ அரசாங்கத்தின் போர் வீரர்களாகவும் துணை போலீஸ்காரர்களாகவும் சேவைகள் செய்து உள்ளனர்.  
1900-ஆம் ஆண்டுகளில் பீடோர் நகரத்தைச் சுற்றிலும் நிறைய ரப்பர் தோட்டங்கள் இருந்தன. கோலா பீடோர் தோட்டம்; பீடோர் தகான் தோட்டம்; அமில்தோனியா தோட்டம் (Hamiltonia Estate); சரஸ்வதி தோட்டம் (Sarasuwatty Estate); புக்கிட் காத்தோ தோட்டம்; பீக்காம் தோட்டம்; நார்புரோ தோட்டம்; பனோப்டேன் தோட்டம் (Ladang Banopdane) என நிறையத் தோட்டங்கள் இருந்தன. அவற்றில் சில தோட்டங்கள் இன்றும் உள்ளன. 1980-ஆம் ஆண்டுகளில் இந்த ரப்பர் தோட்டங்கள் செம்பனைத் தோட்டங்களாக மாற்றம் கண்டன.
# பீடோர்

## வரலாறு

### தமிழர்கள் இடம் பெயர்வு

1990-ஆம் ஆண்டுகளில் நாட்டின் மேம்பாட்டு வளர்ச்சித் திட்டங்களினால் பல ரப்பர் தோட்டங்கள் துண்டாடப்பட்டன. பீடோர் பகுதிகளில் இருந்த ரப்பர்த் தோட்டங்களில் வேலை செய்த பல்லாயிரம் தமிழர்கள் தாப்பா, தெலுக் இந்தான், தஞ்சோங் மாலிம் போன்ற நகர்ப் புறங்களை நாடிச் சென்றனர். இதன் காரணமாக பல ரப்பர் தோட்டங்களில் இருந்த பல தமிழ்ப்பள்ளிகளும் மூடப்பட்டன.  
1957-ஆம் ஆண்டு சுதந்திரம் அடைவதற்கு முன்னர் மலாயா நாட்டில் 1020 தமிழ்ப்பள்ளிகள் இருந்தன. சுதந்திரம் அடைந்த பின்னர் தமிழ்ப்பள்ளிகளின் எண்ணிக்கை வெகுவாகக் குறைந்தன. இப்போது மலேசியாவில் 524 தமிழ்ப்பள்ளிகள் மட்டுமே உள்ளன. மாணவர்களின் பற்றாக்குறையினால் 2021-ஆம் ஆண்டில் மூன்று தமிழ்ப்பள்ளிகள் மூடப்பட்டன.  
பேராக் மாநிலத்தில் ஈயச் சுரங்கத் தொழில் வளர்ச்சி கண்டதைத் தொடர்ந்து, பீடோர் நகருக்குச் சீனர்கள் குடியேறி உள்ளனர். சீன ஹொக்கியான் மொழி பேசும் சீனர்கள் தெலுக் இந்தானில் இருந்து பீடோருக்கு வந்து இருக்கலாம். கிந்தா மாவட்டம், உலு சிலாங்கூர் பகுதிகளில் இருந்து சீன வம்சாவளியைச் சேர்ந்த ஹக்கா, கந்தோனீஸ் பிரிவினர் பீடோருக்கு வந்து இருக்கலாம் என்றும் நம்பப் படுகிறது.
# பீடோர்

## கம்பார் போர்

1941 ஆம் ஆண்டிலிருந்து 1945 ஆம் ஆண்டு வரையிலான சப்பானியர்கள் ஆட்சியின் வரலாற்று ஏடுகளில் கம்பார் ஒரு முக்கியமான இடத்தை வகிக்கிறது. இங்குதான் வரலாற்றுப் புகழ் பெற்ற கம்பார் போர் *(Battle of Kampar)* நடந்தது. இந்தப் போரில் பீடோர் நகரமும் முக்கிய இடம் வகிக்கிறது. கம்பார் பகுதியில் இருந்து பின்வாங்கிய இந்திய பிரித்தானிய துருப்புகள் பீடோர் பகுதியில் இருந்து மீண்டும் எதிர்த்தாக்குதல் வழங்கின.  
கம்பார் போர் 1941 டிசம்பர் 30-ஆம் தொடங்கி 1942 ஜனவரி 2-ஆம் தேதி வரை நடந்தது. இந்தப் போரில் ஏறக்குறைய 3000 இந்திய, பிரித்தானிய, கூர்கா கூட்டுப் படை வீரர்களும் 6000 சப்பானியப் படை வீரர்களும் ஈடுபட்டனர். தீபகற்ப மலேசியாவின் வடக்கே இருந்து இடியும் மின்னலுமாக இறங்கி வந்த சப்பானியர்களைத் தடுத்து நிறுத்தியது இந்தக் கம்பார் நிகழ்ச்சி தான்.
# பீடோர்

## கம்பார் போர்

### பீடோர் வரலாற்றில் முக்கிய நிகழ்ச்சி

1941 டிசம்பர் 29-ஆம் தேதி இந்திய பிரித்தானிய இராணுவப் படையின் 501-ஆம் காலாட்படை கம்பார் பகுதியில் இருந்து தப்பி பீடோர் பகுதியில் தஞ்சம் அடைந்தது. பீடோருக்கு அருகில் கோலா டிப்பாங் எனும் கிராமப் பகுதி. அங்கு சப்பானியப் படையினர் தொடர்ந்து தாக்குதல்கள் நடத்தினார்கள்.  
அடுத்து பீடோர்; பீக்காம் பகுதிகளில் தொடர் தாக்குதல்கள். இந்திய பிரித்தானிய இராணுவப் படையினருக்கும் சப்பானியப் படையினருக்கும் இடையே நடந்த அந்தப் போரில் இரு தரப்பிலும் பல நூறு போர் வீரர்கள் இறந்தனர். இந்த நிகழ்ச்சி பீடோர் வரலாற்றில் ஒரு முக்கிய நிகழ்ச்சியாகும்.
# பீடோர்

## கம்பார் போர்

### செனாய் பிராக் கண்காணிப்புக் குழு

மலாயா சுதந்திரம் பெற்ற பிறகு பீடோர் பகுதியில் கம்யூனிஸ்டுகளின் அச்சுறுத்தல்கள் பரவலாக இருந்தன. அதன் காரணமாக பீடோர் ஒரு கறுப்புப் பகுதியாக அடையாளம் கூறப்பட்டது. கம்யூனிஸ்டுகளின் அச்சுறுத்தல்களை ஒடுக்குவதற்கு அரச மலேசிய போலீஸ் படையினர் (Royal Malaysian Police 3rd Battalion General Operations Forces) பீடோர் நகரில் ஒரு சிறப்புக் காவல் தளம் அமைத்தனர்.  
அந்த அரச மலேசியப் போலீஸ் படையினருக்கு உதவியாகச் செனாய் பிராக் (Senoi Praaq) எனும் சிறப்பு ஒராங் அஸ்லி (பூர்வீகப் பழங்குடியினர்) கண்காணிப்புக் குழு ஒன்றும் உருவாக்கப் பட்டது.  
பிடோரில் கடைசியான 'கறுப்புப் பகுதி' கெப்பாய் நீர்வீழ்ச்சி (Gepai Falls) ஆகும். 1989-ஆம் ஆண்டில் மலேசிய அரசாங்கத்திற்கும் மலாயன் கம்யூனிஸ்டு கட்சிக்கும் இடையே ஓர் ஒப்பந்தம் கையெழுத்தானது. அதன் பின்னர் கெப்பாய் நீர்வீழ்ச்சி பொதுமக்களுக்குத் திறந்து விடப்பட்டது.
# பீடோர்

## பொருளியல்

பீடோர் ஒரு முக்கியத் தொழில்துறை பகுதி. இந்த நகருக்கு ஒருவர் பயணிக்கும் போது, சாலையின் இருபுறமும் பசுமையான பசுமைகளைக் காணலாம். கொய்யா தோட்டங்கள்; எண்ணெய்ப் பனைத் தோட்டங்கள்; ரப்பர்த் தோட்டங்கள் வரிசை வரிசையாகப் புடை சூழ்ந்து இருப்பதையும் காணலாம்.  
இந்த நகரம் அதன் உணவு வகைகளுக்கு மிகவும் பிரபலமாக விளங்குகிறது. வடக்கு தெற்கு நெடுஞ்சாலையைப் பயன்படுத்தும் பயணிகள் தங்கள் பயணத்தைத் தொடர்வதற்கு முன்பு பீடோர் உணவகங்களுக்கு அடிக்கடி வந்து செல்வது வழக்கம்.  
கயோலைனைட் (Kaolinite) எனும் ஒரு வகையான களிமண் பிடோரில் பரவலாகத் தோண்டி எடுக்கப் படுகிறது.
# பீடோர்

## பீடோர் தமிழ்ப்பள்ளிகள்

- பீடோர் பனோப்டேன் தோட்டத் தமிழ்ப்பள்ளி (SJKT Ladang Banopdane)  
- பீடோர் துன் சம்பந்தன் தமிழ்ப்பள்ளி (SJKT Tun Sambanthan)
- பீடோர் தகான் தமிழ்ப்பள்ளி (SJKT Ladang Bidor Tahan)
# இந்து புனிதத் தலங்கள்

**இந்துப் புனிதத் தலங்கள்** (**Hindu pilgrimage sites**) இந்து சமயத்தினர் புனிதமாக கருதப்படும் தலங்களில் மிகவும் முக்கியமானவைகள் காசி, இராமேஸ்வரம், உஜ்ஜைன், திருவரங்கம், துவாரகை, புரி, திருப்பதி ஆகும். மேலும் இந்துக்கள் காசி மற்றும் அரித்துவாரில் பாயும் கங்கை ஆறு போன்ற புனித ஆறுகளில் நீராடுவதால் பாவங்கள் போகும் என்ற நம்பிக்கை கொண்டவர்கள். ஒரு முறை கயை தலத்தில் முன்னோர்களுக்கு தர்ப்பணம் செய்வதால், முன்னோர்களின் ஆசிர்வாதம் கிடைக்கும் என்பது நம்பிக்கை.  
பொதுவாக இந்துக்களின் புனிதத் தலங்களை கீழ்கண்டவாறு பிரிப்பர். அவைகள்:
1. நாற்பெரும் தலங்கள்
1. 12 சோதிர் லிங்க தலங்கள்
1. சப்த மோட்ச புரிகள்
1. தேவாரப் பாடல் பெற்ற திருத்தலங்கள்
1. திருவாசகத் திருத்தலங்கள்
1. 108 வைணவத் திருத்தலங்கள்
1. பிள்ளையார் கோயில்கள்
1. அறுபடைவீடுகள்
1. அய்யப்பன் கோயில்கள்
1. நவக்கிரகத் தலங்கள்
1. நவதிருப்பதிகள்
1. நவ கைலாயங்கள்
1. சக்தி பீடங்கள்
# இந்து புனிதத் தலங்கள்

## இந்துக்களின் புனித நீர்நிலைகள்

- கங்கை ஆறு
- சரசுவதி ஆறு
- திரிவேணி சங்கமம்
- நர்மதை ஆறு
- பிரம்மசரோவர்
- புஷ்கர்
- காவேரி ஆறு
- கிருஷ்ணா ஆறு
- கோதாவரி ஆறு
- துங்கபத்திரை ஆறு
- சிப்ரா ஆறு
- மானசரோவர் ஏாி - (திபெத்)
# இந்து புனிதத் தலங்கள்

## வெளி நாட்டில் இந்துப் புனிதத் தலங்கள்

- கயிலை மலை - (திபெத்)
- பசுபதிநாதர் கோயில் - (நேபாளம்)
- முக்திநாத் - (நேபாளம்)
- பஞ்ச ஈஸ்வரங்கள் - (இலங்கை)
- நல்லூர் கந்தசுவாமி கோவில் - (இலங்கை)
- பத்துமலை முருகன் - (மலேசியா)
# இந்து புனிதத் தலங்கள்

## இதனையும் காண்க

- இந்திய இந்துப் புனிதத் தலங்கள்
- தமிழ்நாட்டு இந்துக் கோயில்கள்
# மைசூர் மல்லி

**மைசூர் மல்லி** (*Mysore Mallige*)(கன்னடம்: ಮೈಸೂರು ಮಲ್ಲಿಗೆ) என்பது மிகவும் பிரபலமான மல்லிகைப்பூ வகையாகும். இது பெரும்பாலும் மைசூர் நகரைச் சுற்றியும், கர்நாடக மாநிலத்தில் உள்ள மாண்டியா மாவட்டத்தில் உள்ள ஸ்ரீரங்கப்பட்டண வட்டத்திலும் வளர்க்கப்படுவதால் மைசூர் மல்லி எனப் பெயரைப் பெற்றது.
# மைசூர் மல்லி

## விளக்கம்

மைசூர் மல்லி கர்நாடகத்தில் விளையும் ஒரு வலை மல்லிகைப் பூவாகும். பெரும்பாலும் இது மைசூர் பகுதியினைச் சுற்றியுள்ள விவசாயிகளினால் பயிரிடப்படுகிறது. அரச நகரமான மைசூர் நகரத்துடன் மல்லிகை அரண்மனையுடன் தொடர்புடையதாக உள்ளது. ஒவ்வொரு ஆண்டும் அக்டோபர் மாதத்தில் நகரில் நடைபெறும் புகழ்பெற்ற தசரா திருவிழாவில் மைசூர் மல்லி முக்கிய பங்குவகித்து மணம் வீசுகிறது. இந்த மல்லி திறந்தவெளிப் பகுதிகளில் விவசாய நிலங்களிலோ அல்லது வீடுகளின் முன் அல்லது கொல்லைப்புறத்தில் காணப்படும் இடங்களில் வளர்க்கப்படுகிறது. இது பெரும்பாலும் மைசூர் நகரத்திலும் அதைச் சுற்றியும் வளர்க்கப்படுகிறது. சிறு விவசாயிகளுக்கு இலாபம் தரும் பயிராக உள்ளது. இந்த பருவகால பூவின் இரண்டு பயிர்களை விவசாயிகள் அறுவடை செய்கிறார்கள். உள்ளூர் சந்தையைத் தவிர, கேரளா மற்றும் தமிழ்நாட்டின் சில பகுதிகளிலும் இந்த பூவுக்குத் தேவை உள்ளது.
# மைசூர் மல்லி

## தாவர தகவல்கள்

இது கொடி வகையினைச் சார்ந்தது. மல்லிகை கொடியானது 2 முதல் 3 மீ (6.6 முதல் 9.8 அடி) உயரம் வரை வளரக்கூடியது. கிளை இல்லாதது வளைவானது. அரிதாக உரோமங்களுடையது, மாற்று இலை அமைவு, இலைக்காம்பு 1 செ.மீ. நீளமுள்ளது. நுனிவளரா மஞ்சரி, 1 முதல் 5 பூக்கள், 4-8 மி.மீ. மலர்கள் மிகவும் மணம் கொண்டவை. பூக்காம்பு 0.3–2 செ.மீ (0.12–0.79 அங்குலம்). உரோமங்களுடையது; நேரியல் மடல்கள் 8-9, 5-7 மி.மீ. நீள அல்லி வட்டம் சற்று இளஞ்சிவப்பு நிறமானது, 1.5 செ.மீ (0.59 அங்குலம்) நீளமான பூவிதழ்கள் தூய வெள்ளை நிறமானது, நீள்வட்டமானது நீள்வட்டத்திலிருந்து துணை சுற்றுப்பாதை வரை, 5-9 மி.மீ அகலம் கொண்டது. கனி ஊதா கருப்பு நிறத்தில் கோளவடிவானது, சுமார் 1 செ.மீ (0.39 அங்குலம்) விட்டம் கொண்டது.  
இப்பகுதியில் (மைசூர் மற்றும் சுற்றியுள்ள பகுதிகள்) நிலவும் ஒப்பீட்டளவில் அதிக காரகாடித்தன்மை கொண்ட மணல் களிமண் இந்த பயிரை வளர்ப்பதற்கு ஒரு பொருத்தமான நிலத்தை உருவாக்குகிறது. குறைந்த ஈரப்பதம் கொண்ட வறண்ட மற்றும் சூடான வானிலை மைசூர் மல்லி பயிருக்கு ஏற்ற காலநிலை. பூப்பூக்கும் காலம் மார்ச்-ஏப்ரல் மாதங்களில் தொடங்கி ஜூன்-ஜூலை வரை தொடர்கிறது. ஏப்ரல்-மே மாதங்கள் உச்ச பருவமாக உள்ளது.
மைசூர் மல்லியில் அத்தியாவசிய எண்ணெய் உள்ளடக்கம் 0.24 முதல் 0.42 சதவீதமாக உள்ளது.
# மைசூர் மல்லி

## நறுமணம்

இந்தோல், ஜாஸ்மோன், பென்சில் அசிடேட், பென்சில் பென்சோயேட், மெத்தில் ஆந்த்ரானிலேட், லினினூல் மற்றும் ஜெரானியோல் ஆகிய முக்கிய நறுமண கூறுகள் இந்த மல்லியில் அடங்கியுள்ளன. இதன் காரணமாக மைசூர் மல்லி வாசனை திரவியம், அழகுசாதன பொருட்கள், தூப, நறுமண சிகிச்சை மற்றும் ஆயுர்வேதத்தில் பயன்படுகிறது. இது உலர்ந்த மற்றும் உணர்திறன் வாய்ந்த சருமத்தை ஆற்ற வெளிப்புறமாக பயன்படுத்தப்படுகிறது.
# மைசூர் மல்லி

## இலக்கியங்களில்

'மைசூர் மல்லிகே' என்ற பெயரைக் கொண்ட மல்லிகை மலர் கடந்த நூற்றாண்டில் கர்நாடகாவின் கவிஞர்கள், நாவலாசிரியர்கள் மற்றும் நாடகக் கலைஞர்களால் புகழப்பட்டது. மல்லிகே காவி (கவிஞர்) என்று அழைக்கப்படும் மறைந்த கே எஸ் நரசிம்மசுவாமி, "மைசூர் மல்லிகே" என்ற பெயரை அழியாச் சொல்லாக்கினார். இவரது கவிதைத் தொகுப்பு மைசூரு மல்லிகே (1942) கன்னட மொழியில் சிறந்த இலக்கியப் படைப்புகளில் ஒன்றாகக் கருதப்படுகிறது. மேலும் இது 27 மறுபதிப்புகளைக் கண்டிருக்கிறது.  
இந்த கவிதைத் தொகுப்பின் ஈர்ப்பு காரணமாக டி.எஸ். நாகபாராணா ”மைசூரு மல்லிகே’ எனும் திரைப்படத்தினை உருவாக்கினார். இதற்கு கலகங்கோத்ரி இசை அமைத்திருந்தார். மேலும் பிரபல பாடகர்களான பி.கலிங்க ராவ், மைசூர் அனந்தசுவாமி மற்றும் சி.அஸ்வத் ஆகியோர் நரசிம்மசுவாமியின் கவிதைகளைத் திரைப்படம் நாடகம் வாயிலகப் பிரபலப்படுத்தியுள்ளார்.
# மைசூர் மல்லி

## புவிசார் குறியீடு

மைசூர் தோட்டக்கலைத் துறையின் சார்பில் அளிக்கப்பட்ட புவிசார் குறியீடு விண்ணப்பம் பரிசீலிக்கப்பட்டு மைசூர் மல்லிக்கு 2007ஆம் ஆண்டு முதல் புவிசார் குறியீடு அந்தஸ்து வழங்கப்பட்டுள்ளது.
# கூத்தூர் ராமகிருஷ்ணன் சீனிவாசன்

**கூத்தூர் ராமகிருஷ்ணன் சீனிவாசன்** (1910-1992) ஓர் இந்திய தொல்பொருள் ஆராய்ச்சியாளர், வரலாற்றாசிரியர் மற்றும் இந்திய வரலாறு மற்றும் கலாச்சாரம் குறித்த பல புத்தகங்களை எழுதியவர். மாமல்லபுரத்தின் குகைக் கோயில்களில் தொல்பொருள் பணிகளுக்காக இவர் மிகவும் பிரபலமானவர். இந்திய அரசு இவருக்கு 1991ல் மூன்றாவது மிக உயர்ந்த விருதான பத்ம பூஷண் விருதை வழங்கியது.
# கூத்தூர் ராமகிருஷ்ணன் சீனிவாசன்

## சுயசரிதை

கே.ஆர்.சீனிவாசன் 1910இல் தென்னிந்திய மாநிலமான தமிழ்நாட்டின் திருச்சிராப்பள்ளி என்ற கோயில் நகரத்தில் பிறந்தார். தாவரவியலை பாடமாகத் தேர்ந்தெடுத்த இவர் சென்னை மாநிலக் கல்லூரியில் இளங்கலை பட்டம் பெற்ற பின்னர் சென்னை பல்கலைக்கழகத்தில் முதுகலை பட்டம் பெற்றார். பிறகு திருச்சி புனித வளனார் கல்லூரியில் தாவரவியல் விரிவுரையாளராக தனது வாழ்க்கையைத் தொடங்கினார். இவரது அண்ணன் கே.ஆர்.வெங்கடராமன் ஒரு பிரபல வரலாற்றாசிரியர். மூத்த சகோதரரின் புதுக்கோட்டை பற்றிய ஆய்வுகள் இளம் சீனிவாசனை தொல்பொருள் ஆராய்ச்சிப்பணியில் இணைய ஊக்கப்படுத்தியது. 1936ஆம் ஆண்டில், புதுக்கோட்டை அருங்காட்சியகத்தின் கண்காணிப்பாளராக சேர்ந்தார். பின்னர், இந்த அருங்காட்சியகம் இந்திய தொல்பொருள் ஆய்வு மையத்தால் கையகப்படுத்தப்பட்டு, அரசாங்க அருங்காட்சியகம், புதுக்கோட்டை என மறுபெயரிடப்பட்டது. 1968 ஆம் ஆண்டில் அதிகாரப்பூர்வமாக ஓய்வு பெறும் வரை இதன் துணை இயக்குநராக சேவையில் தொடர்ந்தார்.  
சீனிவாசன் தனது சேவையின் போது, புதுச்சேரி, ஆந்திரா மற்றும் தமிழ்நாட்டில் பல தொல்பொருள் ஆய்வுப்பணிகளை மேற்கொண்டார். இவற்றில் குறிப்பிடத்தக்கவை மாமல்லபுரத்தின் குகைக் கோயில்களில் இவர் செய்த பணிகள். பல்லவ காலத்திலிருந்த கோயில்களை ஆவணப்படுத்திய இவர்*, தென்னிந்தியாவின் கோயில்கள்* என்ற புகழ்ப்பெற்ற புத்தகத்தை வெளியிட்டார். இந்த புத்தகம் இந்தி மற்றும் தமிழ் மொழிகளில் மொழிபெயர்க்கப்பட்டுள்ளது. கல்வி ஆய்வுகளுக்கான பரிந்துரைக்கப்பட்ட புத்தகம் இது. மாமல்லபுரத்தில் தனது படைப்புகளை அடிப்படையாகக் கொண்டு *பல்லவர்களின் குகைக் கோயில்கள்* என்ற மற்றொரு புத்தகத்தையும் வெளியிட்டார். இந்த ஆராய்ச்சியின் போது, கோயில் ஒன்றில் 81 பரதநாட்டிய கரணங்களை சித்தரிக்கும் ஒரு மறைக்கப்பட்ட சிற்பத்தொகுதியை இவர் கண்டுபிடித்தார். பின்னர் இவர் இந்தோனேசியாவின் ஜாவா தீவில் உள்ள போரோபுதூரில் புத்தர் சிலைகளைப் ஆய்வு செய்தார். போரோபுதூர் புத்தரைப் பற்றிய இவரது ஆய்வுகள் புத்தரின் *கதை* என்ற புத்தகமாக ஆவணப்படுத்தப்பட்டுள்ளது. இந்த புத்தகம் தமிழ்நாட்டின் மேல்நிலைப் பள்ளி பாடத்திட்டத்தின் ஒரு பகுதியாகும். *ஹரப்பன் மற்றும் வேத கலாச்சாரங்கள்* மற்றும் *வித்யாரண்யாவின் வயது* ஆகியவை இவரது மற்ற இரண்டு புத்தகங்கள்.  
பிரபல இந்திய பரதநாட்டிய நடனக் கலைஞரான பத்மா சுப்ரமண்யத்தை சீனிவாசன் தனது கரணங்களைப் பற்றிய முனைவர் பட்ட ஆய்வில் வழிநடத்தினார். ஓய்வுக்குப் பிறகு, இவர் மீண்டும் தனது சொந்த ஊரான திருச்சிக்குச் சென்றார், இங்கு இவர் 1992ல் தனது 82 வயதில் இறந்தார்.
# கூத்தூர் ராமகிருஷ்ணன் சீனிவாசன்

## விருதுகள் மற்றும் கௌரவங்கள்

சீனிவாசன் இறப்பதற்கு ஒரு வருடம் முன்னதாக 1991ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதை இந்திய அரசு வழங்கி கௌரவித்தது. இவரது நூற்றாண்டு விழா 2011ஆம் ஆண்டில் இந்திய தொல்பொருள் ஆய்வுத் துறையால் அனுசரிக்கப்பட்டது.
# கூத்தூர் ராமகிருஷ்ணன் சீனிவாசன்

## நூலியல்

-
-
-
-
-
-
-
# ஐசக் தாமஸ் கொட்டுகப்பள்ளி

**ஐசக் தாமஸ் கொட்டுகப்பள்ளி** ( c. 1948 - 18 பிப்ரவரி 2021 ) என்பவர் ஓர் இந்திய திரைப்பட இசையமைப்பாளர் ஆவார். இவர் இசை அமைப்பாளர் மற்றும் திரைக்கதை எழுத்தாளராக, முதன்மையாக மலையாளம், கன்னடம், இந்தி படங்களில் பணியாற்றியுள்ளார். இவர் பல ஆங்கில ஆவணப்படங்கள் மற்றும் விளம்பரங்களுக்கு இசை அமைத்துள்ளார்.  
கிரிஷ் காசரவள்ளி இயக்கி தேசிய விருது பெற்ற கன்னடத் திரைப்படமான *தாயி சாஹீப* (1997) மூலம் ஐசக் திரைப்படத் துறையில் இசையமைப்பாளராக அறிமுகமானார். *ஆதாமிண்டெ மகன் அபூ* (2010) திரைப்படத்தில் இவரது பின்னணி இசைக்காக, 58 வது தேசிய திரைப்பட விருதுகளில் சிறந்த இசை அமைப்பாளர் விருதை வென்றார். இது தவிர, பல்வேறு மலையாள படங்களில் இசையமைத்தற்காக ஐந்து முறை கேரள மாநில திரைப்பட விருதுகளை வென்றார்.
# ஐசக் தாமஸ் கொட்டுகப்பள்ளி

## ஆரம்ப கால வாழ்க்கை

ஐசக் முன்னாள் நாடாளுமன்ற உறுப்பினர் ஜார்ஜ் தாமஸ் கொட்டுகப்பள்ளியின் மகனும், கேரளத்தின் பாலாவின் கொட்டுகப்பள்ளி குடும்ப உறுப்பினருமாவார். இவரது குழந்தை பருவத்திலிருந்தே கலை மற்றும் இசையில் ஈடுபாட்டுடன் இயங்கிவந்தார். பிஷப் காட்டன் பாய்ஸ் பள்ளியில் தனது பள்ளிப் படிப்பைச் மேற்கொண்டார். சி. ராமச்சந்திரா, பாம்பே ரவி, மதன் மோகன், எஸ். டி. பர்மன் போன்ற இசையமைப்பாளர்களின் படைப்புகள் மீதான இவரது மோகமே இவரை இசையமைப்பை நோக்கி உந்தியது. இவர் பாலே மற்றும் ஓபராக்களில் ஆர்வம் கொண்டிருந்தார், மேலும் திரைக்கதைகளையும் எழுதத் தொடங்கினார். சென்னை கிறித்துவக் கல்லூரியில் பட்டம் பெற்றார். பின்னர் புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் (எஃப்.டி.ஐ.ஐ) சேர முடிவு செய்தார். திரைப்பட இயக்கம் மற்றும் திரைக்கதை எழுத்தில் முதுகலை பட்டயப் படிப்பை முடித்தார். பின்னர், அதற்குப் பின்னர் ஜி அரவிந்தனிடம் தம்பு (1978), *கும்மட்டி* (1979), எஸ்தப்பன் (1980) போன்ற படங்களில் உதவியாளராகப் பணியாற்றினார்.
# ஐசக் தாமஸ் கொட்டுகப்பள்ளி

## தொழில்

ஐசக் 1997 இல் வெளியான கன்னடத் திரைப்படமான *தாயி சஹீபா* படத்திற்கு இசையமைத்தார். இந்த படம் விமர்சகர்களால் நல்ல வரவேற்பைப் பெற்றது. மேலும் இசையும் பாராட்டப்பட்டது. இயக்குநர் கிரிஷ் காசரவள்ளியுடன் ஐசக் நீண்டகாலம் இணைந்து பணியாற்ற இது வழி வகுத்தது. அடுத்தடுத காசரவள்ளியின் படங்களான *கிரௌரியா* (1996), *த்வீப* (2002), *நயீ நெரலு* (2006), *குலாபி டாக்கீஸ்* (2008) போன்ற படங்களுக்கு இசை அமைத்தார்.  
மலையாளத்தில், *மார்கம்*, *சஞ்சாரம்*, *குட்டி* *ஸ்ராங்க்*, *புண்யம் அஹம்,* *ஆதாமிண்டெ மகன் அபூ* போன்ற பல படங்களுக்கு இசையமைத்தார், மேலும் இவருக்கு கேரள மாநில விருதுகள் மற்றும் தேசிய திரைப்பட விருதுகள் கிடைத்தன. *1: 1.6 ஆன் ஓட் டு லாஸ்ட் லவ்* (2004) படத்திற்கு இவர் அமைத்த இசையானது இந்திய சர்வதேச திரைப்பட விழா பனோரமாவில் பாராட்டப்பட்டது.
# ஐசக் தாமஸ் கொட்டுகப்பள்ளி

## இசைத்தொகுப்பு தரவுத்திரட்டு

| - | 1994 | *ஸ்வாகம்* | மலையாளம் |
| --- | --- | --- | --- |
| 1998 | *தாயி சாயிப* | கன்னடம் |  |
| 2002 | *நிஷாத்* | இந்தி |  |
| 2002 | *பவம்* | மலையாளம் |  |
| 2002 | *திவீபா* | கன்னடம் |  |
| 2003 | *மார்கம்* | மலையாளம் |  |
| 2004 | *சஞ்சாரம்* | மலையாளம் |  |
| 2004 | *ஓரிடம்* | மலையாளம் |  |
| 2004 | *காய தாரன்* | இந்தி |  |
| 2004 | *கதவாஷேசன்* | மலையாளம் |  |
| 2004 | *ஹசினா* | கன்னடம் |  |
| 2006 | *கமலி* | தெலுங்கு |  |
| 2006 | *நாயி நெரலு* | கன்னடம் |  |
| 2006 | *குருச்சேத்திரம்* | தமிழ் |  |
| 2007 | *தூவானம்* | தமிழ் |  |
| 2008 | *ஆடும் கூத்து* | தமிழ் |  |
| 2008 | *குலாபி டாக்கிஸ்* | கன்னடம் |  |
| 2009 | *பூமி மலையாளம்* | மலையாளம் |  |
| 2010 | *ஆதாமிண்டெ மகன் அபூ* | மலையாளம் |  |
| 2010 | *வீட்டிலெக்குல்ல வழி* | மலையாளம் |  |
| 2010 | *குட்டி ஸ்ட்ரங்* | மலையாளம் |  |
| 2011 | *கூர்மவதாரா* | கன்னடம் |  |
| 2011 | *வர்ணம்* | தமிழ் |  |
| 2012 | *பருதீசா* | மலையாளம் |  |
| 2013 | *குஞ்சநந்தண்ட கட* | மலையாளம் | } |
# ஐசக் தாமஸ் கொட்டுகப்பள்ளி

## விருதுகள் மற்றும் பரிந்துரைகள்

| **கேரள மாநில திரைப்பட விருது** | 2002 | *பவம்* | சிறந்த பின்னணி இசை |
| --- | --- | --- | --- |
| **கேரள மாநில திரைப்பட விருது** | 2003 | *மார்கம்* | சிறந்த பின்னணி இசை |
| **கேரள மாநில திரைப்பட விருது** | 2004 | *சஞ்சரம்* & *ஒரிடம்* | சிறந்த பின்னணி இசை |
| **தேசிய திரைப்பட விருது** | 2010 | *ஆதாமிண்டெ மகன் அபூ* | சிறந்த பின்னணி இசை |
| **கேரள மாநில திரைப்பட விருது** | 2010 | *ஆதாமிண்டெ மகன் அபூ*, *வீட்டிலெக்குல்ல வழி* | சிறந்த பின்னணி இசை |
# அகபசு அடுசுடுசு

***அகபசு அடுசுடுசு*** (*Agabus adustus*) என்பது கொன்றுண்ணி வகை வண்டு ஆகும். இது டைடிசிடே குடும்பத்தைச் சார்ந்தது. இந்த வண்டினம் இமயமலை பகுதியில் மட்டுமே காணப்படுகிறது. இது நீர் நிலைகளில் வாழும் பூச்சியாகும். காசுமீர் மற்றும் லடாக் நீர் நிலைகளில் இவை காணப்படுவது அண்மைக்கால ஆய்வுகள் மூலம் தெரிகின்றது.
# இமயமலை நிலச் சுண்டெலி

**இமயமலை நிலச் சுண்டெலி** (*Himalayan field mouse*)(*அப்போடெமசு கூர்க்கா*) என்பது முரிடே குடும்பத்தில் உள்ள ஒரு கொறித்துண்ணி . இது நேபாளத்தில் மட்டுமே காணப்படும் அகணிய உயிரியாகும். நேபாளத்தில் கடல் மட்டத்திலிருந்து சுமார் 2200 முதல் 3600 மீட்டர் உயரத்தில் உள்ள ஊசியிலைக்காடுகளில் இவை காணப்படுகின்றது.
# விக்கிப்பீடியா:தொகுப்புச் சொற்போரின் போது அமைதியாக இருங்கள்

மற்றொரு பயனருக்கு பயன்படுத்துவதற்கான செயல்வழிப்படம் .]]  
விக்கிபீடியா சில விரும்பத்தகாத சொற்பூசல்களைக் கண்டுள்ளது. எழிவரிகளில் இதுபோல் சொற்பூசல்களில் ஈடுபடுவது எளிதானது, குறிப்பாக எழிவரிகளில் இருக்கும் சமயத்தில் உடனடியாக பதில்களை வழங்க முடியும் வாய்ப்பு இருக்கும், ஆனால் தயவுசெய்து நாம் அனைவரும் இங்கு ஒரே காரணத்திற்காக இருக்கிறோம் என்பதையும் உங்கள் உரையாடலின் மறுமுனையில் ஒரு நபர் இருக்கிறார் என்பதையும் நினைவில் கொள்க.ஆனால் இத்தகைய சொற்பூசல்கள் வாக்குவாதத்திற்கு தான் வழிவகுக்கும் மேலும் விக்கிப்பீடியாவினை மகிழ்ச்சி குறைந்த ஒரு திட்டமாக அனைவரும் உணர்வதற்கு வழிவகுக்கும்.
# விக்கிப்பீடியா:தொகுப்புச் சொற்போரின் போது அமைதியாக இருங்கள்

## நீங்கள் அமைதியாக இருப்பதற்கான சிறந்த உதவிக்குறிப்புகள்

அனுபவம் வாய்ந்த பங்களிப்பாளர்களின் உதவிக்குறிப்புகளின் சிறிய பட்டியல் இங்கே:  
1. யாராவது உங்களுடன் உடன்படவில்லை என்றால், அதற்கான காரணத்தை நீங்கள் புரிந்துகொள்ள முயற்சிக்கிறீர்கள் என்பதை உறுதிப்படுத்திக் கொள்ளுங்கள். மற்றவர்களைக் கேளுங்கள், உங்கள் பரிந்துரை (கள்) ஏன் விரும்பத்தக்கது என்று நீங்கள் கருதுகிறீர்கள் என்பதை விளக்கவும் சிறிது நேரத்தையும் முயற்சியையும் எடுத்துக் கொள்ளுங்கள்.
1. அவர்களுக்கு ஏதேனும் பெயரிடவோ, தனிநபர் விமர்சனம் அல்லது அவர்களின் திருத்தங்களையோ இழிவுபடுத்த வேண்டாம்.இயன்றவரை மற்ற பயன்ர்களிடம் நல்லெண்ண நம்பிக்கைகளை ஏற்படுத்திக் கொள்ளுங்கள். இனவாத ", " பாசிச ", " கயவன் " "போன்ற சொற் பதங்கள் அவர்களை கோபமடையச் செய்வதுடன் அந்த பயனரை தற்காப்பு செய்யவும் வழிவகுக்கும்.
1. பொறுமையாக செயல்படுங்கள். விவாதத்திற்கு கால அவகாசம் இல்லை. நீங்கள் கோபமாக இருந்தால், இடுகையிடுவதிலிருந்தோ அல்லது திருத்துவதிலிருந்தோ ஓய்வு எடுத்துக் கொள்ளுங்கள். ஒரு நாள் அல்லது ஒரு வாரத்தில் திரும்பி வாருங்கள். நீங்கள் ஓய்வு எடுத்த சமயத்தில் நீங்கள் விரும்பிய மாற்றத்தை அல்லது கருத்தை வேறொருவர் செய்திருப்பதை நீங்கள் காணலாம்.
1. முகபாவங்கள், குரலில் ஏற்ற இறக்கம் அல்லது உடல் மொழி இல்லாமல் வெறும் உரை மூலமே நமது கருத்துக்களை தெரிவிக்க இயலும் காரணத்தினால் மற்ற பயனர்களின் மனநிலையையும் நோக்கங்களையும் தவறாக மதிப்பிடுவது எளிதாகிவிடும், குறிப்பாக கருத்து வேறுபாடுகள் அல்லது விவாதங்கள் வாக்குவாதமாக மாறும் போது. உங்கள் திட்டங்களையும் பதில்களையும் தெளிவாக எடுத்து வைங்கள்; எதிர்க்கும் வாதங்கள் அல்லது விமர்சனங்களை கவனமாகக் கேளுங்கள்.
1. சில நேரங்களில் நீங்கள் விலகி இருக்க வேண்டும். இங்கு சில நிர்வாகிகளும் உங்களுக்காக பொறுப்பேற்கக்கூடிய எண்ணற்ற பயனர்களும் உள்ளனர். ஒரு திருத்தத்தினால் ஏற்படும் சொற்போர் உங்கள் தனிப்பட்ட விக்கிபீடியா நேரத்தை மீற அனுமதிக்காதீர்கள். ஒரு திருத்தச் சொற் போரிலிருந்து சிறிது நேரம் ஒதுங்கி இருங்கள்; பிற கட்டுரைகளில் வேலை செய்யுங்கள் அல்லது விக்கிபீடியாவிலிருந்து சிறிது காலம் ஓய்வு எடுத்துக் கொள்ளுங்கள். வேறு ஏதேனும் புதிய விடயங்களில் கவனம் செலுத்துங்கள் அல்லது சமையலறையில் ஒரு நல்ல சிற்றுண்டியை சமைக்கவும்.
1. ஒவ்வொரு செயலும் விடயங்களை சிறப்பாகவோ அல்லது மோசமாகவோ செய்யப்போகிறதா என்று சிந்தியுங்கள். ஒரு செயல் விஷயங்களை மோசமாக்கினால், *அதைச் செய்யாமல்* இருப்பது பற்றி சிந்தியுங்கள்.
1. சொற்போர்களை பெரிதாக எடுத்துக் கொள்ள வேண்டாம். விக்கிபீடியா ஒரு பொழுதுபோக்கு தானே அன்றி இதி ஒரு கடமையோ அல்லது அர்ப்பணிப்போ அல்ல என்பதை நினைவில் கொள்ளுங்கள். ஒரு நல்ல சமூக உணர்வை வளர்த்துக் கொள்ளுங்கள் மற்றும் ஒரு சமூகமாக நல்ல பங்களிப்புகளைச் செய்யுங்கள்.
1. நினைவில் கொள்ளுங்கள், மனிதர்கள் எல்லா சமயத்திலும் சரியாக இருப்பது இல்லை - சில நேரங்களில் நாம் தவறு செய்யலாம்- சில நேரங்களில் நமது செயல் முழுவதும் தவறாக இருக்கலாம். நீங்கள் சொல்வது சரி என்று உங்களுக்குத் தெரிந்தாலும், நடைமுறையில் உள்ள கருத்தை ஒப்புக்கொள்வது நல்லது.
# விக்கிப்பீடியா:தொகுப்புச் சொற்போரின் போது அமைதியாக இருங்கள்

## இவற்றையும் காண்க

- நல்லெண்ண நம்பிக்கை
- நற்பழக்கவழக்கங்கள்
# சுங்கை

**சுங்கை** (ஆங்கிலம்: *Sungkai*; மலாய்: *Sungkai*; சீனம்: 打扪) என்பது மலேசியா, பேராக், பத்தாங் பாடாங் மாவட்டத்தில் அமைந்து உள்ள ஒரு சிறுநகரம். ஈப்போ கோலாலம்பூர் மாநகரங்களுக்கு இடையில், மலேசியாவின் வடக்கு-தெற்கு அதிவேக நெடுஞ்சாலை வழியில் இந்த நகரம் அமைந்து உள்ளது.  
வடக்கே பீடோர் நகரம். தெற்கே துரோலாக், பீக்காம், சிலிம் ரீவர், தஞ்சோங் மாலிம் நகரங்கள். கிழக்கே சங்காட் ஜோங், தெலுக் இந்தான் நகரங்கள் உள்ளன. ஈப்போ மாநகரத்தில் இருந்து 69 கி.மீ.; பீடோர் நகரத்தில் இருந்து 11 கி.மீ.; தொலைவில் சுங்கை நகரம் அமைந்து உள்ளது.
# சுங்கை

## வரலாறு

இந்தப் பகுதியின் காட்டுக்குள் செசுங்கை (*Sesungkai*) எனும் மரங்கள் நிறைந்து உள்ளன. அந்த மரத்தின் பெயரில் இருந்து இந்த இடத்திற்கு **சுங்கை** எனும் பெயர் வந்து இருக்கலாம் என்று அறியப் படுகிறது. இந்த நகரம் 1800-ஆம் ஆண்டுகளில் தோற்றுவிக்கப் பட்டதாக வரலாற்றுச் சான்றுகள் கிடைத்து உள்ளன.
# சுங்கை

## சுங்கை வட்டாரத்தில் உள்ள தமிழ்ப்பள்ளிகள்

- **சுங்கை தோட்டத் தமிழ்ப்பள்ளி** (*SJKT Ladang Sungkai*)
52 மாணவர்கள்: பெண்கள் 32; ஆண்கள் 20. ஆசிரியர்கள் 7.  
- **சுங்கை தமிழ்ப்பள்ளி** (*SJKT Sungkai*)
141 மாணவர்கள்: பெண்கள் 75; ஆண்கள் 66.  
- **பீக்காம் தோட்டத் தமிழ்ப்பள்ளி** (*SJKT Ladang Bikam*)
22 மாணவர்கள்: பெண்கள் 16; ஆண்கள் 6.  
- **சுங்கை குருயீட் தோட்டத் தமிழ்ப்பள்ளி** (*SJKT Ladang Sungai Kruit*)
20 மாணவர்கள்: பெண்கள் 9; ஆண்கள் 11.
# தானியேல் கலுயா

**தானியேல் கலுயா** ) (பிறப்பு: 24 பெப்ரவரி 1989) என்பவர் இங்கிலாந்து நாட்டு நடிகர் ஆவார். இவர் தனது இளம் பருவத்திலிருந்து பல மேடை நாடகங்கள் மூலம் நடிப்புத் துறையில் அறிமுகமானார். பின்னர் பிரித்தானிய நாட்டுத் தொலைக்காட்சி தொடரான 'இஸ்கீன்ஸ்' என்ற தொடரின் முதல் இரண்டு பருவங்களில் போஷ் கென்னத்து என்ற கதாபாத்திரத்தில் நடித்துள்ளார். இவர் இந்த தொடரின் சில அத்தியாயங்ககளையும் இணைத்து எழுதியுள்ளார் என்பது குறிப்பிடத்தக்கது. இவர் இலண்டனில் உள்ள ராயல் கோர்ட் அரங்கில் 'சக்கர் பஞ்சில்' என்ற மேடை நாடகத்தில் முதன்மை கதாபாத்திரத்தில் நடித்ததற்காக பலரால் பாராட்டப்பட்டார். மேலும் ஈவினிங் ஸ்டாண்டர்ட் விருது மற்றும் சிறந்த புதுமுகத்திற்கான விமர்சகர்களின் வட்டம் தியேட்டர் விருது போன்ற இரண்டு விருதுகளை வென்றுள்ளார்.  
இவர் 2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான பிளாக் பான்தர் என்ற திரைப்படத்தில் 'ரியான் கூகிளேர்' என்ற கதாபாத்திரத்தில் நடித்துள்ளார்.
# பி. சி. கோகிலா

**பி. சி. கோகிலா** (*P. C. Kokila*) இந்தியாவினைச் சார்ந்த இந்திப் பேராசிரியர் ஆவார். இவர் திருக்குறளைக் குஜராத்தி மொழியில் மொழிபெயர்த்ததினால் மிகவும் பிரபலமானவர் ஆவார்.
# பி. சி. கோகிலா

## சுயசரிதை

பி. சி. கோகிலா குசராத்தில் உள்ள பவநகரில் பிறந்தார். 1981ஆம் ஆண்டில், சென்னைப் பல்கலைக்கழகத்தில் கணிதத்தில் இளங்கலை பட்டம் பெற்றார். 1984ஆம் ஆண்டில் தென்னிந்திய இந்தி பிரச்சார சபையிலிருந்து இந்தியில் எம்.ஏ. முடித்தார். பின்னர் 1986இல் ஆய்வியல் நிறைஞர் மற்றும் 1994இல் முனைவர் பட்டம் பெற்றார். 1998ஆம் ஆண்டில், மதுரை காமராஜ் பல்கலைக்கழகத்தில் தத்துவம் மற்றும் மதத்தில் எம்.ஏ. பட்டம் பெற்றார். இவர் 1986ஆம் ஆண்டில் இந்திய அரசாங்கத்தின் உள்துறை அமைச்சகத்தின் இந்தி கற்பித்தல் திட்டத்தில் இந்தி பிரத்யபிகாவாக (பண்டிதர்) தனது வாழ்க்கையைத் தொடங்கினார். 1988 முதல், சென்னையில் உள்ள மாநிலக் கல்லூரியில் இந்தி துறையில் பணிபுரிந்து வருகிறார். இவர் இணைப் பேராசிரியராகவும், துறைத் தலைவராகவும் உள்ளார். இவர் 24 ஆய்வுக் கட்டுரைகளை வழங்கியுள்ளார், அவற்றில் 16 வெளியிடப்பட்டுள்ளன.  
*திருக்குறளின்* பண்டைய தமிழ்ப் பதிப்பினை கோகிலா குசராத்து மொழியில் மொழிபெயர்த்தார். இது 2015ஆம் ஆண்டில் செம்மொழி தமிழாய்வு மத்திய நிறுவனத்தினால் வெளியிடப்பட்டது. இதனை இந்தியப் பிரதமர் நரேந்திர மோதி வெளியிட்டார். குஜராத்தியில் 1931ஆம் ஆண்டில் நஜுக்லால் சோக்ஸி மற்றும் 1971 இல் காந்திலால் ஆகியோரைத்தொடர்ந்து குஜராத்தில் மொழிபெயர்ப்புச் செய்துள்ளார்.
# பத்கல்

**பத்கல்** (Bhatkal) என்பது இந்திய மாநிலமான கர்நாடகாவின் வட கன்னட மாவட்டத்தில் உள்ள ஒரு நகரம். மும்பை மற்றும் கன்னியாகுமரி இடையே இயங்கும் தேசிய நெடுஞ்சாலை 66 இல் பத்கல்லில் அமைந்துள்ளது. மேலும் மும்பை மற்றும் மங்களூர் இடையே இயங்கும் கொங்கண் இருப்புப்பாதையில் ஒரு பெரிய தொடருந்து நிலையம் உள்ளது .
# பத்கல்

## வரலாறு

ஆரம்ப நாட்களில், இங்கு முக்கியமாக சமண மற்றும் இந்து மதங்களைப் பின்பற்றுபவர்கள் அதிக அளவில் வசித்து வந்ததனர். ஆனால் படிப்படியாக பிற மதங்கள் மற்றும் கலாச்சாரங்களைச் சேர்ந்தவர்களும் இங்கு குடியேறத் தொடங்கினர். ஜோக் அருவியை நோக்கி மாநில நெடுஞ்சாலையில் உள்ள ஹத்வள்ளி கிராமத்தைச் சேர்ந்த, பத்தக்கலங்கன் என்ற சைனத் துறவியின் பெயரிலேயே பத்கல் என்று பெயரிடப்பட்டது. சராவதி ஆறு வடக்கே சில மைல்கள் பாயும் நிலையில், இந்த நகரம் அரபிக்கடலின் கரையில் அமைந்துள்ளது. பத்கல் பல வம்சங்கள் மற்றும் ஆட்சியாளர்களின் எழுச்சி மற்றும் வீழ்ச்சியைக் கண்டுள்ளது. இது விஜயநகரப் பேரரசின் கைகளில் விழுவதற்கு முன்பு 1291 முதல் 1343 வரை போசளப் பேரரசின் ஒரு பகுதியாக இருந்தது. போசளர்களின் ஆட்சி முடிவுக்கு வந்த பின்னர் ஹத்வல்லியை தளமாகக் கொண்ட சாளுவ (சைனம்) ஆட்சியாளர்களின் கட்டுப்பாட்டில் வந்தது.
# பத்கல்

## வரலாறு

### ஆரம்ப வரலாறு

இங்கு, சாளுவர்களின் ஆட்சியில் ஏராளமான கோவில்கள் மற்றும் தளங்கள் கட்டப்பட்டன. இந்த காலத்தின் சான்றுகளை முட்பட்கலில் காணலாம், அங்கு ஒரு சில கோயில்கள் அந்த சகாப்தத்தின் மகத்துவத்திற்கு ஒரு சான்றாக இன்னும் நிற்கின்றன. ஈராக்கு, ஈரான், யெமன், ஜோர்தான், சவூதி அரேபியா, ஓமான், அல்ஜீரியா, எகிப்து, மொரோக்கோ உள்ளிட்ட நாடுகளிலிருந்து மசாலாப் பொருட்கள், தோல், நகைகள் மற்றும் அரேபியக் குதிரைகள் போன்றவற்றின் வர்த்தகர்களாக இந்தியாவின் மேற்கு கடற்கரைக்கு நவயாத்துகள் வந்தனர். அவர்கள் அங்கு குடியேறி, இந்தியாவின் மற்றொரு வர்த்தக சமூகமான சமணர்களிடையே திருமண உறவுகளை மேற்கொண்டனர். அவர்கள் 1,000 ஆண்டுகளுக்கு முன்னர் இசுலாமிற்கு மாற்றப்பட்டனர். இது ஒரு புதிய சமூகத்தின் தோற்றத்திற்கு வழிவகுத்தது.
# பத்கல்

## வரலாறு

### சோழர்கள்

ஆதித்த சோழன், அவரது மகன் முதலாம் பராந்தக சோழன், இரண்டாம் பராந்தக சோழன் எனப்படும் சுந்தர சோழன் ஆகியோரின் கீழ் சோழர்கள் ஆரம்பத்தில் கன்னட நாட்டில், மைசூர் பீடபூமியில் கங்கவாடிக்கும், சக்யாத்ரி கடற்கரையில் பத்கலுக்கும் இடையில், பொ.ச. 880 மற்றும் பொ.ச. 975 க்கு இடையில் படையெடுத்து கைப்பற்றினர். பின்னர் அவர்கள் இப்பகுதியில் வெற்றி பெற்றதை நினைவுகூரும் வகையில் சோழீசுவரர் கோயில்களைக் கட்டினர்.
# பத்கல்

## வரலாறு

### பிற்காலம்

போர்த்துகீசியர்கள் 16 ஆம் நூற்றாண்டின் தொடக்கத்தில் பத்கலில் தங்கள் இருப்பைக் குறித்தனர். விஜயநகர பேரரசின் பேரரசர் கிருஷ்ணதேவராயர் 1510 இல் நகரத்தில் ஒரு கோட்டை கட்ட அனுமதித்தார். கெலாடி ஆட்சியாளர்களிடமிருந்து, பத்கல் ஐதர் அலி மற்றும் திப்பு சுல்தானிடம் சென்றது. ஹைதர் அலி தனது புதிதாக கட்டப்பட்ட கடற்படைக்கு கனரா கடற்கரையில் பத்கலை பிரதான தளமாக மாற்றினார். திப்பு சுல்தான் பத்கலை ஒரு முக்கியமான துறைமுகமாக மாற்றி ஒரு பள்ளி வாசலையும், தனது பெயர் ஒரு தெருவையும் கட்டினார். திப்புவின் மனைவிகளில் ஒருவர் பத்கலைச் சேர்ந்தவர். திப்பு ஆங்கிலேயருக்கு எதிரான போரில் இறந்த பின்னர் 1799 இல் பிரித்தானியர்களின் கைகளுக்கு வந்தது.
# பத்கல்

## போக்குவரத்து

பத்கல் இந்தியாவின் பிற நகரங்கள் மற்றும் மாநிலங்களுடன் சாலைகள் மற்றும் இருப்புப்பாதை மூலம் இணைக்கப்பட்டுள்ளது. தேசிய நெடுஞ்சாலை 66 இந்நகரத்தை கடக்கிறது. இது அதன் வளர்ச்சியில் பெரும் தாக்கத்தை ஏற்படுத்தியது. கொங்கண் இருப்புப்பாதையின் கீழ், பல தொடர் வண்டிகள் செல்கின்றன. மங்களூரு பன்னாட்டு வானூர்தி நிலையம், கோவா சர்வதேச விமான நிலையம் ஆகிய இரண்டும் அருகிலுள்ள விமான நிலையங்கள் ஆகும்.
# பத்கல்

## புள்ளிவிவரங்கள்

2011 இந்திய மக்கள் தொகைக் கணக்கெடுப்புப்படி, பத்கலில் சுமார் 161,576 என்ற எண்ணிக்கையில் மக்கள் தொகை உள்ளது. இவர்களில் 49.98% ஆண்களும் 50.02% பெண்களும் ஆவர். நகரின் சராசரி கல்வியறிவு விகிதம் 74.04%, முறையே 78.72% ஆண்களில் கல்வியறிவும் பெண்களில் 69.36% கல்வியறிவும் பெற்றுள்ளனர். நகரத்தின் மொத்த மக்கள் தொகையில் சுமார் 11% 6 வயதுக்குட்பட்டவர்கள். மொத்த மக்கள்தொகையில் பட்டியல் சாதியினர் 8.87%, பட்டியல் பழங்குடியினர் 5.67%.
# இக்கேரி

**இக்கேரி (Ikkeri)** என்பது இந்தியாவின் கர்நாடக மாநிலத்தில் அமைந்துள்ள சாகராவிற்குத் தெற்கே 6 கி.மீ தொலைவில் அமைந்துள்ளது. கன்னட மொழியில் இக்கேரி என்ற சொல்லுக்கு "இரண்டு வீதிகள்" என்று பொருள்.
# இக்கேரி

## இக்கேரியின் நாயக்கர்கள்

இது பொ.ச. 1560 முதல் 1640 வரை கேளடி நாயக்கர்களின் தலைநகராக இருந்தது. பின்னர் பெத்தனூர் நகராவுக்கு மாற்றப்பட்டடது. பெத்தனூர் பெயரளவிலான தலைநகராக இருந்தாலும், ஆட்சியாளர்கள் இக்கேரியின் பெயராலேயே அழைக்கப்பட்டனர். கேளடி ஆட்சியாளர்கள் தங்கள் ஆட்சியின் போது கோயில்கள், கோட்டைகள் மற்றும் ஒரு அரண்மனையை இக்கேரியில் கட்டினர். அந்த நேரத்தில் இக்கேரி நாணயங்களை அச்சிடும் ஒரு தங்கச்சாலையையும் வைத்திருந்தார். மேலும், அவர்களுடைய நாணயங்கள் இக்கேரி பகோடாக்கள் என்றும் இக்கேரி பனாம்கள் என்றும் அழைக்கப்பட்டன. இருப்பினும், நாணயச் சாலை பெத்தனூருக்கு மாற்றப்பட்டது.
# இக்கேரி

## கோட்டை

இக்கேரியின் கேள நாயக்க ஆட்சியாளர்கள் தங்கள் ஆட்சியின் போது அற்புதமான கட்டமைப்புகளைக் கட்டினர். அவர்கள் காலத்தின் கட்டமைப்புகள் முக்கியமாக போசளா-திராவிட பாணியிலான கட்டிடக்கலைகளைக் காட்டுகின்றன. கட்டமைப்புகளை நிர்மாணிக்க கிரானைட் விரிவாக பயன்படுத்தப்பட்டுள்ளது. கட்டமைப்புகளின் சுவர்கள் மற்றும் கூரைகளில் சிக்கலான செதுக்கல்கள் அந்தக் காலத்தின் பொதுவான அம்சமாகும்.  
அவர்களின் கட்டடக்கலை வலிமைக்கு ஒரு சிறந்த எடுத்துக்காட்டு அகோரேசுவரா கோயில். கற்கோயிலான கோயிலின் சன்னதிக்கு முன்னால் தரையில் கேளாடி தலைவர்களில் மூன்று பேரின் உருவங்கள் வணங்குவது போல செதுக்கப்பட்டுள்ளன. ஒவ்வொன்றிற்கும் மேலே அவர்களின் பெயர்களும் பொறிக்கப்பட்டுள்ளது.
# சிட்டிசன் மணி

**சிட்டிசன் மணி** (*Citizen Mani*) என்பவர் ஒரு இந்திய நகைச்சுவை நடிகர் ஆவார். இவர் தமிழ் படங்களில் பணிபுரிகிறார். 200 திரைப்படங்கள் மற்றும் தொலைக்காட்சி தொடர்களில் நடித்துள்ளார். இவர் 2019 இல் *பெருநாளி* என்ற படத்தை இயக்கி நடித்தார்.
# சிட்டிசன் மணி

## தொழில்

திரைப்படத்தில் நடிப்பதற்காக மணி தனது கிராமத்திலுருந்து சென்னைக்கு வந்தார். *சிட்டிசனில்* (2001) ஒரு தேநீர் மாஸ்டராக இவர் பாத்திரம் ஏற்று நடித்தார். தேனீர் மாஸ்டராக இவரது நடிப்பு பாராட்டுக்களைப் பெற்ற பிறகு, மணி தனது திரைப் பெயரில் 'சிட்டிசன்' என்ற அடைமொழியைச் சேர்த்துகொண்டார். *சிட்டிசன் படத்தில் இவர் பெற்ற பிரபலமானது *அந்நியன்* (2005), *ஆறு* (2005) உள்ளிட்ட பல படங்களில் நகைச்சுவை வேடங்களைப் பெற இவருக்கு உதவியது. இவர் *பெருநாளி'' (2019) படத்தின் மூலம் இயக்குநராக அறிமுகமானார்.
# சிட்டிசன் மணி

## திரைப்படவியல்

- *மகாநதி* (1994)
- *சிட்டிசன்* (2001)
- *12 பி (திரைப்படம்)* (2001)
- *தவசி* (2001)
- *தேவன்* (2002)
- *ஸ்ரீ* (2002)
- *பகவதி (திரைப்படம்)* (2002)
- *பீஷ்மர் (2003 திரைப்படம்)* (2003)
- *ஜி* (2005)
- *அந்நியன் (திரைப்படம்)* (2005)
- *தாஸ்* (2005)
- *ஆறு* (2005)
- *குருச்சேத்திரம்* (2006)
- *செங்காத்து* (2006)
- *மறந்தேன் மெய் மறந்தேன்* (2006)
- *தாமிரபரணி (திரைப்படம்)* (2007)
- *முனி* (2007)
- *துணிச்சல் (திரைப்படம்)* (2010)
- *வல்லக்கோட்டை* (2010)
- *சிங்கம் 2 (திரைப்படம்)* (2013)
- *செல்ல* (2017)
- *ஹரஹர மஹாதேவகி* (2017)
- *ஆடை* (2019)
- *பெருநாளி* (2019; also director)
# ரெம்டிசிவியர்

**ரெம்டிசிவியர்** என்பது **கில்லியட் சைன்சஸ்** என்கிற உயிரியல் மருந்துற்பத்தி நிறுவனத்தால் கண்டு பிடிக்கப்பட்ட வைரஸ் தடுப்பு மருந்தாகும். இது ஊசி மூலம் சிரையில் (இரத்தநாளம்) செலுத்தப்படுகிறது. கொரோனா வைரஸ் தடுப்பு மருந்தாக இதை பயன்படுத்த ஐம்பதுக்கும் மேற்பட்ட நாடுகள் அனுமதி அளித்துள்ளன.
# ரெம்டிசிவியர்

## பயன்பாடு மற்றும் பக்கவிளைவுகள்

துவக்கத்தில் கல்லீரல் அழற்சிக்கு பயன்படுத்தி வந்த ரெம்டிசிவியரை எபோலா வைரசுக்கு எதிராக பயன்படுத்தியதை அடுத்து நல்ல விளைவுகள் ஏற்பட்டதால், கொரோனா வைரசுக்கு எதிரான ஆற்றலும் ஆராயப்பட்டது.  
முடிவில் இம்மருந்தை கொரோனா வைரசுக்கு எதிராக பயன்படுத்துவதென உலக சுகாதார நிறுவனம் முடிவெடுத்து.அமெரிக்காவில் இம்மருந்து முதல் தர முக்கிய மருந்துகளின் பால் வைக்கப்பட்டுள்ளது.  
குமட்டல், கல்லீரல் வீக்கம், மயக்கநிலை, குறைந்த இரத்த அழுத்தம் கொள்தல் மற்றும் வியர்த்தல் ஆகியவை இம்மருந்தின் பக்க விளைவுகளாய் அறியப்படுகின்றது.  
அதிகபட்ச விளைவுகளாக மூச்சுத்திணறல், சிவப்பணு குறைதல், பொட்டாசியம் இழத்தல், உடல் நடுக்கம் மற்றும் குடல் அழுத்தம் ஆகியவை ஏற்படுவதாக தெரிவிக்கப்படுகிறது.
# சபாபதி தட்சிணாமூர்த்தி

**எஸ். டி சபா** என்றும் **சபா கைலாஷ்** என்றும் அறியப்படும் **சபாபதி தட்சிணாமூர்த்தி** (*Sabapathy Dekshinamurthy*) என்பவர் ஒரு இந்திய திரைப்பட இயக்குநர் ஆவார். இவர் முக்கியமாக தமிழ் திரையுலகில் பணியாற்றி வருகிறார்.
# சபாபதி தட்சிணாமூர்த்தி

## தொழில்

சபாபதி தட்சிணாமூர்த்தி எம்.ஜி.ஆர் அரசு திரைப்பட மற்றும் தொலைக்காட்சி பயிற்சி நிறுவனத்தில் டி.எஃப்.டி முடித்த பின்னர் தனது தொழில் வாழ்க்கையைத் தொடங்கினார். இது முன்பு அடார் திரைப்பட நிறுவனம் என்று அழைக்கப்பட்டது. சபாபதி 1992 இல் பரதன் படத்தின் வழியாக தனது திரைப்பட வாழ்க்கையைத் தொடங்கினார். கேரளத்தில் 100 நாட்கள் ஓடிய பெருவெற்றியான முதல் தமிழ் படம் பரதன் ஆகும். அதன் பிறகு சுந்தர புருஷன், வி.ஐ.பி, புன்னகை பூவே, விமர்சன ரீதியாக பாராட்டப்பட்ட நாம் ஆகிய படங்களை இயக்கினார். சுந்தர புருஷன் தெலுங்கில் அந்தலா ராமுடு என 2006இல் மறு ஆக்கம் செய்யப்பட்டது.  
2001 ஆம் ஆண்டில், ராம்கி, ரோஜா, குஷ்பூ, சங்கவி ஆகியோர் முக்கிய கதாபாத்திரங்களில் நடிக்க *இரண்டு' பேர்* என்ற திரைப்படத்தை உருவாக்கத் தொடங்கினர். இருப்பினும் படம் வெளியிடப்படவில்லை.  
பிருத்விராஜ், ஸ்ரீகாந்த், பூமிகா சாவ்லா, மது ஷாலினி ஆகியோர் நடிக்க 2009 ஆம் ஆண்டில் *மா* என்ற குடும்ப நாடகத் திரைப்படத்தை தயாரிப்பதில் சபாபதி சிலகாலம் செலவிட்டார். ராமேஸ்வரத்தில் முதல் கட்ட படப்பிடிப்புக்கு திட்டமிடப்பட்டட போதிலும், படம் நிதி சிக்கல்களினால் நிறுத்தப்பட்டது.
# சபாபதி தட்சிணாமூர்த்தி

## திரைப்படவியல்

| 1992 | *பரதன்* | தமிழ் |
| --- | --- | --- |
| 1993 | *எங்க தம்பி* | தமிழ் |
| 1996 | *சுந்தர புருஷன்* | தமிழ் |
| 1997 | *வி.ஐ.பி.* | தமிழ் |
| 2003 | *புன்னகை பூவே* | தமிழ் |
| *நாம்* | தமிழ் |  |
| 2005 | *பந்தெம்* | தெலுங்கு |
| 2009 | *அ ஆ இ ஈ* | தமிழ் |
| 2011 | *பதினாறு* | தமிழ் |
| *ஜாலி பாய்* | கன்னடம் | } |
# சீன தேநீர் பட்டியல்

இது **சீன தேநீர் பட்டியல்** (List of Chinese teas). சீன தேநீர் என்பது தேயிலை தாவரங்களின் *இலைகளிலிருந்து (கேமல்லியா சினென்சிசு* ) தயாரிக்கப்படும் ஒரு பானமாகும். தேயிலையின் வகையைப் பொறுத்து பொதுவாக 60 முதல் 100&nbsp;°C சூடான நீரில் தேநீர் தயாரிக்கப்படுகிறது. சீனாவில் தேயிலை இலைகள் பாரம்பரிய சீன முறைகளைப் பயன்படுத்திப் பதப்படுத்தப்படுகின்றன. சீன தேநீர் நாள் முழுவதும் குடிக்கப்படுகிறது. உணவு நேரத்தில், நீருக்கு மாற்றாக, ஆரோக்கியத்திற்காக அல்லது எளிய இன்பத்திற்காக இவை அருந்தப்படுகிறது.
# சீன தேநீர் பட்டியல்

## சீன தேநீர்

### வகைகள்

- கறுப்பு தேநீர்
- பசும் தேநீர்
- ஓலாங் தேநீர்
- வெண்மை தேநீர்
- மஞ்சள் தேநீர்
- நொதித்த தேநீர்/அடர் தேநீர்
- நறுமண தேநீர்
- மூலிகை தேநீர்/மருத்துவ தேநீர்]
# சீன தேநீர் பட்டியல்

## சீன தேநீர்

### வளரும் பகுதிகள்

- மேக தேநீர்
- வூய் தேநீர்("போகியா")
# சீன தேநீர் பட்டியல்

## சீன தேநீர்

### பாங்குகள்

- பூதேநீர்
- லெ தேநீர்
- துப்பாக்கி பவுடர் தேநீர்
- மல்லிகை தேநீர்
- கொம்பூச்சா
# சீன தேநீர் பட்டியல்

## சீன தேநீர்

### சேர்க்கைப்பொருட்கள்

- கிரைசாந்திமம் தேநீர்
- கைனோசெடெம்மா பெண்டபைலம்
- குடிங்
# சீன தேநீர் பட்டியல்

## சீன தேநீர்

### தேயிலை வகைகள்

- 24 நறுமணம் &mdash; மூலிகை
- அஞ்சி பாய் சா &mdash; பசுமை
- பாய் ஹோயுன்சென் &mdash; வெண்மை
- பாய் ஜிகுஆன் தேய்லை &mdash; ஊலாங்
- பாய் முதன் &mdash; வெண்மை
- பாய்மாஓ ஹோ &mdash; பசுமை
- பான் தியான் யோ தேநீர் &mdash; ஊலாங்
- பைலுசூன் &mdash; பசுமை
- பூ சி சூன் &mdash; ஊலாங்
- சூன் மே &mdash; பசுமை
- காங்கவு &mdash; கறுப்பு
- டா பாங் &mdash; பசுமை
- டா காங் போ &mdash; ஊலாங்
- டையான்காங் &mdash; கறுப்பு
- போ செள &mdash; ஊலாங்
- தங்க குரங்கு தேயிலை &mdash; கறுப்பு
- ஹூங் குயான் &mdash; ஊலாங்
- ஹூங் மெய்குய் &mdash; ஊலாங்
- ஹூங்சான் மோபெங் &mdash; பசுமை
- ஹூங்சான் ஹூங்யா &mdash; yellow
- ஜின் போ &mdash; ஊலாங்
- ஜின் சுன் மெய் &mdash;கறுப்பு
- ஜின் சூ சி &mdash; ஊலாங்
- ஜுன்சான் யுன்சென் &mdash; மஞ்சள்
- கெமுன் &mdash; கறுப்பு
- லாப்சங் செளசாங் &mdash; கறுப்பு
- லாங்கிங் தேயிலை &mdash; பசுமை
- லூஆன் மெலன் விதை தேயிலை &mdash; பசுமை
- மெங்டிங் கணுலு &mdash;பசுமை
- பாண்டா டங் தேயிலை
- போச்சாங் &mdash; green/ஊலாங்
- புர் தேயிலை &mdash; fermented
- கிலான் &mdash; ஊலாங்
- ரெளகுயி &mdash; ஊலாங்
- ரூஆன்சி &mdash; ஊலாங்
- செள மெய் &mdash; வெண்மை
- சூயி ஹெய்ன் &mdash; ஊலாங்
- சூயி ஜின் குயி &mdash; ஊலாங்
- தைபிங் கொக்குயி &mdash; பசுமை
- டைலோஹான் &mdash; ஊலாங்
- டைகுஅன்யி &mdash; ஊலாங்
- வாங் லோ கட் &mdash; மூலிகை
- உங்டேஹாங் &mdash; கறுப்பு
- சூயெகுங் &mdash; பசுமை
# சீன தேநீர் பட்டியல்

## சீன தேநீர்

### தேயிலை வகைகள்

#### புயரின் வகைகள்

- ஒட்டக்குடிய அரிசி ப்’யர், மெங்கலாவைச் சார்ந்த செம்னொஸ்டாசியா மென்கிளான்செசு கலந்த தேயிலை
- பன்ஷாங்
- ஜிங்மாய்
- மூங்கில் வறுத்த பு'யர்
- புலாங்
# சீன தேநீர் பட்டியல்

## பத்து பிரபலமான தேநீர்

"பத்து பிரபலமான சீன தேநீர்" அல்லது "சீனா பிரபலமான தேநீர்" (எளிய சீனம்: 中国十大名茶; பாரம்பரிய சீனம்:中國十大名茶;பின்யின் Zhōnggó shí) என சீனா தேயிலை தரவரிசைப்படுத்தப்பட்டுள்ளன.
இந்தப் பட்டியலுக்கு எவ்வித அங்கீகாரமும் இல்லை என்றாலும், பொதுவாக முக்கியமாக அருந்தப்படும் பத்தில் ஒன்று என்று கருதப்படும் தேயிலை இங்குத் தரப்பட்டுள்ளன:  
- மேற்கு ஏரி லாங்ஜிங் தேநீர் (西湖),
- டாங்டிங் பிலூச்சுன் (洞庭),
- ஹுவாங்ஷன் மாஃபெங் (黄山),
- ஜுன்ஷன் யின்ஜென் (君山),
- கீமுன் (祁门),
- லுவான் முலாம்பழம் விதை தேநீர் (六安),
- சின்யாங் மவோஜியன் தேநீர் (信阳),
- டுயுன் மாஜியன் (都匀),
- டா ஹாங் பாவ், வுய் தேநீர் (武夷岩茶)
- ஆக்ஸி கவுண்டி டிகுஅனின் (安溪铁观音),
- தைப்பிங் ஹூகுய் (太平 猴),
- லுஷன் கிளவுட் தேநீர் (庐山云雾).
# ஆர். என். ஆர். மனோகர்

**ஆர். என். ஆர். மனோகர்** (*R. N. R. Manohar*, இறப்பு: 17 நவம்பர் 2021) என்பவர் ஒரு தமிழ்த் திரைப்பட நடிகர் மற்றும் இயக்குநர் ஆவார். இவர் *மாசிலாமணி* (2009), *வேலூர் மாவட்டம்* (2011) போன்ற படங்களை இயக்கியுள்ளார்.
# ஆர். என். ஆர். மனோகர்

## தொழில்

*பேண்ட் மாஸ்டர்*, *சூரியன் சந்திரன்* போன்ற படங்களில் கே. எஸ். ரவிக்குமாருக்கு உதவியாளராக ஆனதன் மூலம் ஆர். என். ஆர் மனோகர் தனது திரைப்பட வாழ்க்கையைத் தொடங்கினார். இவர் *கோலங்கள்* திரைப்படத்திற்கு உரையாடல்களை எழுதினார். மேலும் இயக்குநருக்கு உதவியாளராகவும் பணியாற்றினார். மேலும் அந்த படத்தில் நிருபராக ஒரு சிறிய பாத்திரத்தில் நடித்தார். *தென்னவன்,* *புன்னகை பூவே* போன்ற படங்களுக்கு உரையாடல்களை எழுதினார். விவேக்கைக் கொல்ல முயற்சிக்கும் ஒரு குண்டராக தென்னவன் படத்தில் மனோகர் ஒரு சிறிய பாத்திரத்தில் நடித்தார். ஒரு நடிகராக இவர் *தில்*, *சுட்ட பழம்* போன்ற படங்களில் சிறிய எதிர்மறை வேடங்களில் நடித்தார். மேலும் இவர் *வீரம்* படத்தில் நாசரின் மைத்துனராக நடித்தார்.  
2002 ஆம் ஆண்டில், மனோகர், பிரசாந்த், சிம்ரன் ஆகியோர் முக்கியக் கதாபாத்திரத்தில் நடிக்க *வேலு* என்ற படத்தை இயக்குவதாக அறிவித்தார், ஆனால் அந்த படம் பின்னர் தயாரிக்கப்படவில்லை.  
இவர் பின்னர் *மாசிலாமணி* மூலம் இயக்குநராக அறிமுகமானார். இவரது இரண்டாவதாக *வேலூர் மாவட்டம்* என்ற காவல் துறை குறித்த நாடகத் திரைப்படத்தை இயக்கினார்.
# ஆர். என். ஆர். மனோகர்

## திரைப்படவியல்

### இயக்குனராகவும் எழுத்தாளராகவும்

| இயக்குநர் | எழுத்தாளர் |  |
| --- | --- | --- |
| 1994 | *மைந்தன்* | இணை இயக்குநரும் |
| 1995 | *கோலங்கள்* | இணை இயக்குநரும் |
| 1998 | *புதுமைப்பித்தன்* | இணை இயக்குநரும் |
| 2003 | *தென்னவன்* |  |
| 2003 | *புன்னகை பூவே* |  |
| 2009 | *மாசிலாமணி* |  |
| 2010 | *வந்தே மாதரம்* |  |
| 2011 | *வேலூர் மாவட்டம்* | } |
# ஆர். என். ஆர். மனோகர்

## திரைப்படவியல்

### நடிகராக

| 1995 | *கோலங்கள்* | மாதவன் | உதவி இயக்ககுநரும் |
| --- | --- | --- | --- |
| 1999 | *கள்ளழகர்* | உதவி இயக்ககுநரும் |  |
| 2001 | *தில்* |  |  |
| 2003 | *தென்னவன்* | நாகப்பா |  |
| 2006 | *டான் சேரா* | "ராயபுரம்" பாவா |  |
| 2007 | *சபரி* | மனோகர் |  |
| 2008 | *சுட்ட பழம்* | தேவாலய தந்தை |  |
| 2013 | *யா யா* | தீதாவின் தந்தை |  |
| 2014 | *வீரம்* | மாணிக்கம் |  |
| 2014 | *சலீம்* | தவப்புண்ணியம் |  |
| 2014 | *காடு* |  |  |
| 2015 | *என்னை அறிந்தால்* | சத்தியதேவின் மாமா |  |
| 2015 | *நானும் ரௌடி தான்* | தலைவர் |  |
| 2015 | *வேதாளம்* | ஊழல் காவல் அதிகாரி |  |
| 2015 | *ஈட்டி* | சம்பத் |  |
| 2016 | *மிருதன்* | அமைச்சர் |  |
| 2016 | *ஆறாது சினம்* | அமைச்சர் |  |
| 2016 | *ஆண்டவன் கட்டளை* | அமைச்சர் |  |
| 2016 | *அச்சம் என்பது மடமையடா* | மகேசின் தந்தை |  |
| 2016 | *சஹாசம் ஸ்வாசாக சாகிபோ* | மகேசின் தந்தை | தெலுங்கு படம் |
| 2017 | *தீரன் அதிகாரம் ஒன்று* | அமைச்சர் |  |
| 2017 | *எனக்கு வாய்த்த அடிமைகள்* | கிருஷ்ணாவின் தந்தை |  |
| 2017 | *கவண்* | திலகாவின் தந்தை |  |
| 2017 | *ரூபாய்* |  |  |
| 2017 | *புயலா கிளம்பி வர்றோம்* |  |  |
| 2017 | *பிச்சுவா கத்தி* |  |  |
| 2018 | *வீரா* | மாவட்டம் தமிழ்ழகன் |  |
| 2018 | *காலக்கூத்து* | காயத்திரியின் தந்தை |  |
| 2018 | *என்ன தவம் செய்தேனோ* | கிராமத்து கவுண்டர் |  |
| 2019 | *விசுவாசம்* | தூக்குதுரையின் மாமா |  |
| 2019 | *அகவன்* |  |  |
| 2019 | *காஞ்சனா 3* | சங்கரின் நண்பன் |  |
| 2019 | *அயோக்யா* | Advocate |  |
| 2019 | *குப்பத்து ராஜா* | கை சாம்சின் நண்பர் |  |
| 2019 | *காப்பான்* | நாடாளுமன்ற உறுப்பினர் |  |
| 2019 | *சிக்சர்* | அரசியல்வாதி |  |
| 2019 | *கைதி* | மூத்த காவல் அதிகாரி |  |
| 2020 | *அடவி* | தோட்ட முதலாளி |  |
| 2020 | *சீறு* | ச.ம.உ |  |
| 2020 | *நுங்கம்பாக்கம்* | காவல் துறை தலைவர் |  |
| 2020 | *நாங்க ரொம்ப பிசி* |  |  |
| 2021 | *வி* |  |  |
| 2021 | *பூமி* | நீதியரசர் |  |
| 2021 | *டெடி* | } |  |
# ஆர். என். ஆர். மனோகர்

## மறைவு

மாரடைப்பு காரணமாக, நவம்பர் 17, 2021 அன்று தனது 61 வயதில் காலமானார்.
# காரணித் தேற்றம்

இயற்கணிதத்தில் **காரணித் தேற்றம்** (*factor theorem*) என்பது ஒரு பல்லுறுப்புக்கோவையின் காரணிகளையும் மூலங்களையும் இணைக்கும் தேற்றமாகும். இத்தேற்றமானது பல்லுறுப்புக்கோவை மீதியத் தேற்றத்தின் சிறப்பு வகையாகும்.  
காரணித் தேற்றத்தின் கூற்று:
:<math>f(k)=0</math> என இருந்தால், இருந்தால் மட்டுமே <math>(x - k)</math> ஆனது பல்லுறுப்புக்கோவை <math>f(x)</math> இன் ஒரு காரணியாகும் (அதாவது, <math>k</math> ஒரு மூலம்).
# காரணித் தேற்றம்

## பல்லுறுப்புக்கோவைகளைக் காரணிப்படுத்தல்

பல்லுறுப்புக்கோவைகளின் காரணிகளையும் மூலங்களையும் கண்டுபிடிப்பதற்கு காரணித் தேற்றம் பயன்படுகிறது. மேலும் இத்தேற்றத்தைக் கொண்டு, ஒரு பல்லுறுப்புக்கோவையின் தெரிந்த காரணியை அப்பல்லுறுப்புக்கோவையிலிருந்து நீக்கி அதனைச் சிறிய படிகொண்ட பல்லுறுப்புக்கோவையாக மாற்றியபின்னர் அப்புதுக்கோவையின் மூலங்களை எளிதாகக் கண்டுபிடிக்க முடியும். இம்முறையை செயற்படுத்தும் படிகள்:
1. முதலில் பல்லுறுப்புக்கோவை <math>f</math> இன் ஒரு மூலம் <math>a</math> ஊகிக்கப்படுகிறது.
1. அடுத்து காரணித் தேற்றத்தில் மூலம் <math>(x-a)</math> ஆனது <math>f(x)</math> இன் காரணி என உறுதிசெய்யப்படுகிறது.
1. பல்லுறுப்புக்கோவை நெடுமுறை வகுத்தல் அல்லது தொகுமுறை வகுத்தல் முறைகளைப் பயன்படுத்தி <math display="inline"> g(x) = \frac{f(x)}{(x-a)} </math> பல்லுறுப்புக்கோவை காணப்படுகிறது.
1. பல்லுறுப்புக்கோவை <math>g</math> இன் படி <math>f</math> இன் படியைவிட ஒன்று குறைவு என்பதால் அதன் மூலங்களை எளிதாகக் கண்டுபிடிக்க முடியும்.
# காரணித் தேற்றம்

## பல்லுறுப்புக்கோவைகளைக் காரணிப்படுத்தல்

### எடுத்துக்காட்டு

: <math>x^3 + 7x^2 + 8x + 2.</math> இன் காரணிகளைக் காணல்:  
சில முயற்சிகள் மூலம் இக்கோவையின் மதிப்பை பூச்சியமாக்கக் கூடிய *x* இன் ஒரு மதிப்பைக் கண்டுபிடித்துக் கொள்ளவேண்டும்.
<math>(x - 1)</math> ஒரு காரணியா என்பதைச் சோதிக்க பல்லுறுப்புக்கோவையில் <math>x = 1</math> எனப் பிரதியிட:
: <math>\begin{align}
x^3 + 7x^2 + 8x + 2 &= (1)^3 + 7(1)^2 + 8(1) + 2\\
&= 1 + 7 + 8 + 2\\
&= 18
\end{align}</math>  
கிடைக்கும் மதிப்பு பூச்சியமாக இல்லாமல் 18 ஆக இருப்பதால் தரப்பட்ட பல்லுறுப்புக்கோவையின் காரணி <math>(x - 1)</math> இல்லை. அடுத்ததாக <math>(x + 1)</math> காரணியா என்று சோதித்துப் பார்ப்பதற்கு <math>x = -1</math> எனப் பிரதியிட:
: <math>(-1)^3 + 7(-1)^2 + 8(-1) + 2 = 0</math>  
எனவே <math>x-(-1) = x+1</math> ஒரு காரணி; <math>-1</math> ஒரு மூலம்  
இப்பொழுது <math>x^3 + 7x^2 + 8x + 2</math> கோவையை <math>(x+1)</math> காரணியால் வகுக்க:  
: <math>{x^3 + 7x^2 + 8x + 2 \over x + 1} = x^2 + 6x + 2 </math>
:<math>x^2 + 6x + 2 </math> ஒரு இருபடிக்கோவை என்பதால் இருபடி வாய்பாடு கொண்டு இதன் மூலங்களை <math>-3\pm \sqrt{7}.</math> எனக் காணலாம்.
எனவே <math>x^3 + 7x^2 + 8x + 2</math> இன் மூன்று காரணிகள்:
:<math>x+1, </math> <math>x-(-3+\sqrt{7}),</math> <math>x-(-3-\sqrt{7}).</math>